# FORMÅL

Dette dokumentet inneholder nøkkelinformasjon om denne særskilte investeringstjenesten. Dokumentet er ikke markedsføringsmateriale. Det er ikke lovpålagt i henhold til gjeldende regelverk at tilbydere av tjenesten investeringsrådgivning skal utarbeide et nøkkelinformasjonsdokument («KID») for sine ulike tilbud. Global Assets and Trading har valgt å utarbeide dokumentet for at du enklere skal forstå egenskapene, kostnadene, risikoene og fordelene ved denne tjenesten samt for at du enklere skal kunne sammenligne denne investeringsrådgivningen med andre tjenester hvor denne type nøkkelinformasjon er påkrevd før du fatter en investeringsbeslutning.

HVA ER DENNE TJENESTEN?

# TYPE

**Investeringsrådgivning spekulativ handel i verdipapirer** er en tjeneste der investor mottar råd knyttet til enkeltinvesteringer som etter GAT sin oppfatning er særlig godt egnet med henblikk på kortsiktig trading. Dette vil være verdipapirer som GAT forventer vil være gjenstand for en betydelig appresiering i markedet og/eller vil gi et utbytte i nær fremtid som ikke er neddiskontert i den aktuelle markedsprisen. Rådene vil være knyttet til både kjøp og salg.

Risikoen forbundet med investeringer i aksjer og andre finansielle instrumenter er at de kan variere betydelig i verdi over tid og i ekstreme tilfeller bli verdiløse. Investor kan lide tap eller få gevinster som følge av pris- eller verdibevegelser utløst av endringer i fundamentale økonomiske faktorer som rentenivå, pris på råvarer, valutakurssvingninger og forhold knyttet til den enkelte emittenten av det finansielle instrumentet etc eller som følge av endringer i aktørenes forventninger til disse faktorene.

# MÅL

Målet med investeringstjenesten spekulativ handel i verdipapirer er å bistå deg som investor i forvaltningen av dine finansielle investeringer med henblikk på å oppnå en høyest mulig netto avkastning på investeringer i individuelle verdipapirer etter at alle kostnader knyttet til transaksjonene er medregnet. I motsetning til **rådgivningstjenesten langsiktig portefølje** vil vi ha særskilt fokus på den enkelte investering i seg selv og legge mindre vekt på forholdet til de øvrige investeringene du har i porteføljen.

Under denne rådgivningstjenesten vil GAT søke å identifisere finansielle instrumenter som etter GAT sin oppfatning har et betydelig kursstignings- og/eller avkastningspotensiale på kort sikt, og som anses som egnet for deg som investor sett i lys av din uttalte målsetning, risikotoleranse, finansielle situasjon osv. Det vil imidlertid være deg som tar den endelige investeringsbeslutningen ved hver transaksjon. Du står fritt til å følge investeringsrådgiveren sine anbefalinger eller ikke. Rådgiveren yter tjenesten i din beste interesse, men kan ikke holdes ansvarlig for eventuelle tap som måtte følge av utførelsen av rådgivningstjenesten.

# TILTENKT ENDELIG INVESTOR

Denne tjenesten egner seg for investorer med så vel større som mindre formue. Investor må ha en definert risikoprofil. Tjenesten egner seg ikke for investorer med en langsiktig investeringshorisont på mer enn 2-3 år eller for investorer som har en risiko- og avkastningsforventing tilsvarende risikofri rente.

HVA ER RISIKOENE, OG HVA SLAGS AVKASTNING KAN JEG FÅ?

## RISIKOINDIKATOR

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |

LAVERE RISIKO HØYERE RISIKO

Sammendragsrisikoindikatoren er en veiledning for risikonivået for denne tjenesten sammenlignet med andre produkter. Den viser hvor sannsynlig det er at tjenesten vil føre til at du taper (eller tjener) penger som følge av avkastning og verdisvingninger i markedene. Vi har klassifisert denne tjenesten til å ligge mellom 5 og 7 av 7, dvs moderat høy til meget høy risiko. Avkastningen kan forventes å ligge betydelig over risikofri rente.

Investeringsrisikoene øker med graden av belåning – det totale tapet du kan pådra deg, kan overstige det investerte beløpet. Verdier kan variere betydelig i tider med høy volatilitet eller markedsrelatert/økonomisk usikkerhet. Slike svingninger er enda mer betydningsfulle hvis posisjonene dine geares, og kan også påvirke posisjonen din negativt. Som et resultat kan margin calls gjøres raskt eller ofte. I tilfelle av mislighold kan posisjonene dine bli lukket. Ikke invester i noe før du har anerkjent og akseptert risikoen. Du bør vurdere nøye om handel med lånefinansierte produkter passer for deg.

# HVA ER KOSTNADENE?

Før du begynner å handle med finansielle instrumenter som aksjer, obligasjoner, fond og derivater, må du gjøre deg kjent med alle engangskostnader, løpende og tilfeldige kostnader som du vil være ansvarlig for. Disse avgiftene vil redusere eventuell nettogevinst eller øke tapene dine.

Hvis du vil ha mer informasjon, kan du besøke vår [**hjemmeside**](https://www.home.saxo/nb-no/products/cfds)

|  |  |  |
| --- | --- | --- |
| DENNE TABELLEN ILLUSTRERER DE ULIKE TYPENE KOSTNADER FOR CFD-ER KNYTTET TIL AKSJER | | |
| Engangskostnader | Kommisjon | 0,03% til Saxo Bank, minimum NOK 15 |
| IB Transaction Fee (til GAT) | 0,07-0,27% av handelsbeløpet, minimum NOK 50 |
| Valutakonverteringsgebyr | 0,5% av gevinst/tap, betales til Saxo Bank |
| Custody Fee (til Saxo Bank) | 0,12-0,25% p.a. Minimum €5/mnd. Hele dette beløpet tilfaller Saxo Bank |
| Inactivity fee (til Saxo Bank) | $100 hvis ingen handler på 180 dager. Hele dette beløpet tilfaller Saxo Bank |
| Account Interest | Om man ikke har Net Free Equity vil det påløpe en ekstra rente tilsvarende Market Ask + 8% p.a. Hele dette beløpet tilfaller Saxo Bank.  Net Free Equity:  ·         The value dated cash balance of your main trading account  ·         Plus or minus any unrealised profits or losses from open CFDs, FX Forwards and Futures on your main trading account  ·         Plus the market value of any FX Options on your main trading account  ·         Minus any margin required for financing open positions on your main trading account and sub-accounts |
| Rådgivningshonorar | 0% |
| Løpende kostnader |  |  |

# PRAKTISK INFORMASJON

Før du kan motta denne tjenesten må du åpne en aksje- og fondskonto hos en av våre samarbeidspartnere Nordnet Bank eller Saxo Bank. All handel foretas på deres handelsplattform, og dine penger og verdipapirer oppbevares på din konto der, helt adskilt fra vår eller bankenes virksomhet. Du inngår i tillegg en kundeavtale med GAT om at vi kan belaste din konto med et rådgivningshonorar når du foretar transaksjoner. Fordi vi kvalifiserer som en uavhengig investeringsrådgiver kan vi ikke motta noen godtgjørelse fra tredjepart knyttet til dine transaksjoner. Det du samlet sett betaler i provisjoner, kommisjoner og kurtasje under denne rådgivningstjenesten vil ikke være mer enn om du hadde etablert et kundeforhold hos disse bankene direkte utenom GAT.

Før vi kan gi deg investeringsråd er vi pålagt å forta en inngående kartlegging av dine investeringsmål, din risikotoleranse, din finansielle situasjon samt dine kunnskaper og erfaringer innen verdipapirområdet, slik at vår rådgivning i størst mulig grad kan være tilpasset dine spesifikke behov og at vi kan vite hvilke finansielle instrumenter som er egnet.